af af de fi fr ne af nl it es et nl nl nl nl nl nl fr et en et af af nl af nds af nl af af af hbs_lat af af af en af nl nl en nl en en af de nl nl li af af nl nl af af af af af nl en nl af af af af af af nl af af af de af af af af af af nl nl nl nl fi da de nl nl nl nl af af nl af nl af af de
Ekoskool - Laerskool Laurus waar leerders akademiese inligting toepas
Waar leerders die geleentheid gebied word om akademiese inligting prakties toe te pas.
Leerders word bewus gemaak van die noodsaaklikheid om na die omgewing om te sien.
Sienende dat diere ’n sterk bewussyn van omgee en deernis by kinders kweek, bied die skool die geleentheid aan om kinders bloot te stel aan kleinvee. Diere voorsien ’n emosionele ondersteuningstelsel en ’n begrip van morele waardes wat een van die fondasies is van die leerproses. Dit is natuurlik ook genotsaam vir die kinders om die kans te kry om met diere te speel en te versorg. Die kleinvee versorging bied ’n leeromgewing wat nie net bloot op prestasie fokus nie, maar ook belangrike ander emosionele aspekte van die grootwordproses inboesem. Die versorging van die kleinvee werk volgens ’n beloningstelsel, en leerders word vergoed vir goeie werk met ’n pakkie kos om die kleinvee te voer.
Diere kweek ’n sterk bewussyn van omgee en deernis by kinders.
Laerskool Laurus is uniek in die sin dat die skool die leerders die geleentheid bied om nie net akademiese inligting te absorbeer nie, maar ook die kans kry om dit prakties toe te pas. Nie net is dit dan meer genotsaam om te leer nie, maar dit bring ook ’n ekstra element van diepte tot die kurrikulum. Hierdie is die rede dat die skool buitelug klaskamers het. Die nabyheid aan die natuur bring ’n element van kreatiwiteit in die leerproses en omdat dit meer genotsaam is as konvensionele klaskamer-opvoeding, bewerkstellig dit ’n meer gewillige leer houding by die leerlinge.
Akademiese inligting word prakties toegepas in ons buitelug klaskamers.
So word 'n element van kreatiwiteit in die leerproses bygebring.
Dit is belangrik om vanaf ’n baie jong ouderdom leerlinge bewus te maak van die noodsaaklikheid om na die omgewing om te sien. Dit is waarom die skoolkinders bewus maak van omgewingskwessies soos byvoorbeeld waterbesparing en rommelstrooi. In samewerkinng met die bewussyn van morele waardes wat die versorging van vee kweek, word dit dus toepaslik sover as wat die besef van die verantwoordelikheid wat ons as almal dra om die natuur te beskerm.
Leerders word bewus gemaak van die noodsaaklikheid om na die omgewing om te sien.
Dit sluit omgewingskwessies soos waterbesparing en rommelstrooi in.
“Dis elke dag vir my 'n belewenis om te sien hoe leerders groei en selfstandig raak in hul aanraking en versorging van die diere by ons skool. Dit dra natuurlik by daartoe dat hulle elke dag veilig voel en floreer.” - Ronelle Huysamen
Like ons op Facebook
Volg ons op Twitter
Volg ons op Instagram
© 2018 Laerskool Laurus. Digitale projekbestuur deur Lumico.
BEESLOOP, 1 APRIL 2017
Die skool se rugbyveld word opgedeel in blokke.
Ooreenkomstige blokke word op rekenaar uitgesit.
U gee ‘n donasie van R10 per blok.
U mag meer as een blok besit.
Saterdag, 1 April 2017 sal die koei op die rugbyveld wei. Daar waar die koei “eerste” mis –
daardie blokhouer is die gelukkige wenner.
Indien die ‘eerste’ mis oor meer as een blok strek, word die betrokke prysgeld gedeel.
Indien die koei nie binne die eerste uur mis nie sal die eerste merk wat die koei gemaak het
Kaartjies is verkrygbaar by leerders en personeel van ons skool of op sodanige ander plekke as
wat in die pers geadverteer mag word.
Die vraag moet korrek beantwoord word.
Die beoordelaars se beslissing is finaal.
Die sluitingsdatum vir alle boekies terug op 10:30 op 24 Maart 2017.
Die eerste prys is R10 000. Daar is 5 x R1000.00 trekkings.
LW: Hierdie projek is nie ‘n lotery nie.
Die projek dra die goedkeuring van Laerskool Laurus se Beheerliggaam.
Daar is pryse vir kinders om te wen vir kaartjieverkope.
Behou hierdie reels om dit elke keer aan die koper van ‘n kaartjie voor te hou.
Nadat al die kaartjies in ‘n boekie verkoop is, moet die boekie met die name en adresse
terugkom skool toe ten einde te verseker dat die kopers in aanmerking kom vir die prysgeld.
Laerskool Laurus is geleë in die volstruis hoofstad van die wêreld – Oudtshoorn. Hier het ons 416 gelukkige leerders wat almal elke dag hul beste gee en groei. Ons is nie prestasie gedrewe nie, maar GROEI gedrewe. Dit is vir ons belangrik dat elke leerder in al die verskillende aspekte van sy lewe groei, nl. geestelik, emosioneel, akademies asook op sosiale gebied.
Hier by Laurus groei alles teen ‘n enorme tempo! As ‘n ekoskool is ons betrokkenheid by die groter gemeenskap van uiterste belang. Dit het ook vir ons as skool nodig geraak om wyer te kyk en te beplan rondom die generering van fondse om ons doelstellings vir ons leerders asook vir ons onderwysers te behaal.
Laerskool Laurus bied vanaf 31 Maart tot 1 April 2017 ‘n Mark/Entrepreneursdag aan wat sal fokus op entrepreneurskap en groei binne die landbou sektor. Die fokus is om ‘n platvorm te skep waarbinne groei aangemoedig en uitgestal sal word – GROEI SAAM 2017! Een van die belangrikste doelstellings is om al die verskillende rolspelers, wat ook groei aanmoedig en bevorder binne hierdie belangrike sektor van ons ekonomie, gedurende hierdie markdag bymekaar te bring. Deur so hande te vat word groei binne die landboubedryf, die besigheidssektor asook binne Laerskool Laurus gefasiliteer en uitgebou. Ons beplan om hierdie mark/entrepreneursdag as ‘n jaarlikse instelling op die streek se kalender te vestig. ‘n Groot verskeidenheid stalletjies, uitstallings en aktiwiteite sal aangebied word.
4 x 4 karavaan uistallers
Kindervermaak (Springkastele, “sand art” ens.)
Verskillende vleisprodukte (lam, bees & wild)
Deli en wyn uitstallings
Padstal, leefstyl uitstallings en vars produkte mark
Kos paring (sjokolade en wyn ens.)
Restaurant wat heerlike plaaslike volstruis geregte bedien
Teetuin met soete versoekings
Vrydag, 31 Maart 2017, 12h00 tot 18h00
Saterdag, 1 April 2017, 09h00 tot 17h00
Hiermee wil ons graag vir u die geleentheid bied om deel te word van hierdie GROEI